سُھریں کُچک
نبشتہ کار :_ ابرار سمین
زمانگاں مارا سُھریں کچکے ھست اَت. کچک سکیں گروکیں کچکے اَت. میتگ ءِ دو سَے پس کچک ءَ وارتگ اَت. یک روچے منی ناکو ءِ پس ئِے وارت گڑا شپ ءَ ناکو گوں میتگ ءِ ایدگہ مردماں مئے لوگ ءَ آتک اَنت ءُ منی پت ءَ گْوشت اِش کہ وتی کچک ءَ بند یاکہ بِہ کُش مئے پساں ورگ ءَ اِنت. گڑا ما وتی کچک دیم دات کوچگ ءَ ناکو ءِ لوگ ءَ.…
نون اوں مارا کچکے ھست بلے اے اسپیتیں کچکے ءُ اے کچک سکیں شومیں کچکے. یک روچے مئے کچک ابیلی ءِ دروازگ ءِ دپ ءَ وپتگ اَت مئے ھمساھگ ءِ پس دروازگ ءَ پترت ءُ گوں پترگ ءَ کچک ءَ را لگت ئِے دات ءُ تچان ءَ گْوست. یک دگہ روچے یک پاچنے کچک پہ ڈُونک زرتگ اَت کچک تچگ ءَ اَت ءُ پاچن آئی پد ءَ کپتگ اَت.
نوں منی دل گْوش ایت کہ میتگ ءِ مردماں بلوٹاں ءُ دگہ میٹنگے بِہ کناں ءُ میتگ ءِ مردماں بِہ گْوش آں کہ وتی پساں بِہ کُش اِت یاکہ بند اِت مئے کچک ءَ جنگ ءَ اَنت…